钦定古今图书集成/历象汇编/岁功典/第019卷 > 《江南志书》 > 怀宁县
## 钦定古今图书集成/历象汇编/岁功典/第019卷 > 《江南志书》 > 怀宁县

立春，俗以牛色占岁丰歉水旱，大约取立春日《支干
纳音》考之。又视芒神，占春事早晚。春气寒燠如神，赤
脚作忙状，则春事迟；著鞋作闲状，则春事早；戴帽作
寒状，则春煖；脱帽作煖状，则春寒，谓之“拗神。”前数日，
微贱者装狮子、狮奴引跳之状，闹于人宅。旧俗以数
人衣朱饰面，执戈蒙皮，入室旋绕，大约皆逐疫之意，
古《大傩》之遗也。